Meydanê Seyîd Rizayî yê Dêrsimî de 2 ciwanan seba ke destê  walîyî  nêgirewt  ameyî destbendkerdene.
Ame vatene ke di ciwanê bi nameyê Dogan Can Saritaş ve Alî Haydar Baranî, Dêrsim de verê buroyê weçînayîşî yê Yewîya Hêzan ê HDP’yî de wexto ke nîşenê ro, Walîyê Dêrsimî û qeyûm Tuncay Sonelî, polîs û pawitoxanê xo reyde verê buroyî ra derbaz beno û seba ke destê ciwanan tonqe bîkero destê xo dergê ci keno. Goreyê vatişê şahidan ciwanan destê walîyî tonqe nêkerd, naye ser o zî ciwanî ca de ameyî destbendkerdene. Goreyê zanayîşan Saritaş û Baran Mudirîya Asayîşî ya Tuncelî de yenê girewtene.
